CELEX: 62020TN0752
Language: lt
Date: 2020-12-21 00:00:00
Title: Byla T-752/20: 2020 m. gruodžio 21 d. pareikštas ieškinys byloje IMG / Komisija

2021 2 15   
            
            
               LT
            
            
               Europos Sąjungos oficialusis leidinys
            
            
               C 53/58
            
         
      2020 m. gruodžio 21 d. pareikštas ieškinys byloje IMG / Komisija
      
      (Byla T-752/20)
      (2021/C 53/75)
      Proceso kalba: prancūzų
      
         Šalys
      
      
         Ieškovė: International Management Group (IMG) (Briuselis, Belgija), atstovaujama advokatų L. Levi ir J.-Y. de Cara
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti ieškinį priimtinu ir pagrįstu,
                  todėl
               
            
                  —
               
               
                  nuspręsti, kad Europos Komisijai kilo deliktinė atsakomybė,
               
            
                  —
               
               
                  priteisti iš atsakovės atlyginti ieškovės patirtą žalą, įvertintą šiomis sumomis, kurios dar gali būti patikslintos: 10 000 EUR per mėnesį už laikotarpį nuo 2015 m. gruodžio mėn. vidurio iki teismo sprendimo, kuris bus priimtas, paskelbimo už neturtinę žalą ir 2,1 mln. EUR už turtinę žalą (ir delspinigius),
               
            
                  —
               
               
                  priteisti iš atsakovės visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Ieškovė, grįsdama ieškinį dėl turtinės ir neturtinės žalos, kurią ji tariamai patyrė dėl Komisijos ir Europos kovos su sukčiavimu tarnybos (OLAF) elgesio jos atžvilgiu atliekant tyrimą, nurodo toliau išdėstytus argumentus.
      
                  1.
               
               
                  Kiek tai susiję su OLAF netinkamu elgesiu, ieškovė nurodo toliau išdėstytus neteisėtus veiksmus.
                  
                              a)
                           
                           
                              Dėl tyrimo pagrindo ieškovė teigia, kad pažeistas Reglamento Nr. 883/2013 (1) 1 straipsnis, Sprendimo 1999/352 (2) 2 straipsnis, OLAF darbuotojams skirtų tyrimo procedūrų gairių 8.1 straipsnis ir rūpestingumo pareiga.
                           
                        
                              b)
                           
                           
                              Dėl sąvokos „tarptautinė organizacija“ nepaisymo ieškovė teigia, kad pažeisti Reglamento Nr. 1605/2002 (3) 53 ir 53d straipsniai, Reglamento Nr. 2342/2002 (4) 43 straipsnis ir, kai aktualu, Reglamento Nr. 966/2012 (5) 58 straipsnis bei Reglamento Nr. 1268/2012 (6) 43 straipsnis. Ieškovė taip pat teigia, kad pažeista tarptautinė teisė ir rūpestingumo pareiga.
                           
                        
                              c)
                           
                           
                              Dėl tyrimo atlikimo ieškovė teigia, kad pažeistas Reglamento Nr. 883/2013 9 straipsnis, OLAF gairių 8.5 straipsnis, nešališkumo principas, įrodymų rinkimą reglamentuojančios taisyklės, rūpestingumo pareiga ir nekaltumo prezumpcija.
                           
                        
                              d)
                           
                           
                              Dėl ataskaitos parengimo ieškovė teigia, kad pažeistas Reglamento Nr. 883/2013 9 straipsnis, nešališkumo principas, įrodymų rinkimą reglamentuojančios taisyklės, rūpestingumo pareiga ir nekaltumo prezumpcija.
                           
                        
            
                  2.
               
               
                  Kiek tai susiję su netinkamu OLAF ir Komisijos elgesiu, ieškovė tvirtina, kad dėl informacijos nutekėjimo, kurio rezultatas – OLAF galutinės ataskaitos paskelbimas, Komisija ir OLAF pažeidė pareigą užtikrinti konfidencialumą, Reglamento Nr. 883/2013 10 straipsnį, OLAF gairių 8 straipsnį, SESV 339 straipsnį bei rūpestingumo ir atidumo pareigą.
               
            
         (1)  2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013, p. 1).
      
         (2)  1999 m. balandžio 28 d. Komisijos sprendimas 1999/352/EB, EAPB, Euratomas dėl Europos kovos su sukčiavimu tarnybos (OLAF) įsteigimo (OL L 136, 1999, p. 20).
      
         (3)  2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (OL L 248, 2002, p. 1; 2004 m. specialusis leidimas lietuvių k., 1 sk., 4 t., p. 74).
      
         (4)  2002 m. gruodžio 23 d. Komisijos reglamentas (EB, Euratomas) Nr. 2342/2002, nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (OL L 357, 2002, p. 1; 2004 m. specialusis leidimas lietuvių k., 1 sk., 4 t., p. 145).
      
         (5)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012, p. 1).
      
         (6)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012, p. 1).